ᱥᱳᱦᱟ ᱟᱞᱤ ᱠᱷᱟᱱ

ᱥᱳᱦᱟ ᱟᱞᱤ ᱠᱷᱟᱱ ᱯᱟᱴᱟᱣᱫᱤ (ᱡᱟᱱᱟᱢ ᱔ ᱚᱠᱴᱚᱵᱚᱨ ᱑᱙᱗᱘) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱦᱤᱱᱫᱤ, ᱵᱮᱝᱜᱚᱞᱤ ᱟᱨ ᱤᱝᱜᱽᱞᱤᱥ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟᱭ᱾ ᱩᱱᱤ ᱫᱚ ᱢᱟᱨᱮ ᱮᱠᱴᱨᱮᱥ ᱥᱚᱨᱢᱤᱞᱟ ᱴᱟᱜᱳᱨ ᱟᱨ ᱵᱷᱚᱯᱟᱞ ᱨᱮᱱ ᱢᱟᱨᱮ ᱵᱷᱟᱨᱚᱛ ᱠᱨᱤᱠᱮᱴ ᱠᱮᱯᱴᱮᱱ ᱢᱟᱱᱥᱩᱨ ᱟᱞᱤ ᱠᱷᱟᱱ ᱨᱮᱱ ᱦᱩᱰᱤᱧ ᱠᱩᱲᱤ ᱟᱨ ᱮᱠᱴᱚᱨ ᱥᱮᱯᱷ ᱟᱞᱤ ᱠᱷᱟᱱ ᱨᱮᱱ ᱦᱩᱰᱤᱧ ᱵᱚᱭᱦᱟ ᱠᱟᱱᱟᱭ᱾ ᱩᱱᱤ ᱫᱚ ᱨᱳᱢᱟᱱᱴᱤᱠ ᱠᱚᱢᱮᱰᱤ ᱯᱷᱤᱞᱢ ᱫᱤᱞ ᱢᱟᱸᱜᱮ ᱢᱳᱨ (᱒᱐᱐᱔) ᱥᱟᱞᱟᱜ ᱟᱡᱟᱜ ᱮᱠᱴᱤᱝ ᱠᱮᱨᱤᱭᱚᱨ ᱮ ᱮᱛᱚᱦᱚᱵ ᱠᱮᱫᱟ, ᱟᱨ ᱰᱨᱟᱢᱟ ᱯᱷᱤᱞᱢ ᱨᱟᱝ ᱫᱮ ᱵᱟᱥᱟᱱᱛᱤ (᱒᱐᱐᱖) ᱨᱮ ᱟᱡᱟᱜ ᱨᱳᱞ ᱞᱟᱹᱜᱤᱫ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ᱾ ᱒᱐᱑᱗ ᱨᱮ, ᱩᱱᱤ ᱫᱚ ᱢᱤᱫ ᱯᱚᱛᱚᱵ ᱮ ᱚᱞ ᱠᱮᱫᱟ ᱫᱟ ᱯᱮᱨᱤᱞᱥ ᱚᱯᱷ ᱵᱤᱝ ᱢᱳᱰᱮᱨᱮᱴᱞᱤ ᱯᱷᱮᱢᱚᱥ ᱡᱟᱦᱟᱸ ᱫᱚ ᱒᱐᱑᱘ ᱨᱮ ᱠᱨᱚᱥᱣᱚᱨᱰ ᱵᱩᱠ ᱟᱣᱟᱨᱰ ᱮ ᱡᱤᱛᱠᱟᱹᱨ ᱮᱱᱟ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱵᱮᱠᱜᱨᱟᱣᱩᱱᱰ
ᱠᱷᱟᱱ ᱫᱚ ᱔ ᱚᱠᱴᱚᱵᱚᱨ ᱑᱙᱗᱘ ᱨᱮ ᱱᱟᱣᱟ ᱫᱤᱞᱞᱤ, ᱵᱷᱟᱨᱚᱛ ᱨᱮ ᱯᱟᱴᱟᱣᱫᱤ ᱜᱷᱟᱨᱚᱸᱡᱽ ᱨᱮ ᱯᱟᱴᱟᱣᱫᱤ ᱨᱮᱱ ᱱᱚᱵᱟᱵ ᱞᱮᱠᱟᱛᱮ ᱡᱟᱱᱟᱢ ᱞᱮᱱᱟᱭ᱾ ᱵᱟᱨᱮᱪ ᱯᱟᱥᱛᱩᱱ ᱨᱟᱡᱽ ᱜᱷᱟᱨᱚᱸᱡᱽ ᱠᱷᱚᱱ ᱦᱮᱡ ᱠᱟᱛᱮ, ᱩᱱᱤ ᱫᱚ ᱢᱟᱱᱥᱩᱨ ᱟᱞᱤ ᱠᱷᱟᱱ ᱯᱟᱴᱟᱣᱫᱤ, ᱯᱟᱴᱟᱣᱫᱤ ᱨᱮᱱ ᱙ ᱟᱱᱟᱜ ᱱᱚᱵᱟᱵ ᱟᱨ ᱥᱚᱨᱢᱤᱞᱟ ᱴᱟᱜᱳᱨ, ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱨᱮᱱ ᱦᱩᱰᱤᱧ ᱠᱩᱲᱤ ᱠᱟᱱᱟᱭ᱾ ᱩᱱᱤ ᱨᱮᱱ ᱵᱟᱵᱟ ᱢᱟᱱᱥᱩᱨ ᱟᱞᱤ ᱠᱷᱟᱱ ᱯᱟᱴᱟᱣᱫᱤ ᱟᱨ ᱟᱡ ᱦᱟᱯᱲᱟᱢ ᱵᱟ ᱤᱯᱷᱛᱤᱠᱷᱟᱨ ᱟᱞᱤ ᱠᱷᱟᱱ ᱯᱟᱴᱟᱣᱫᱤ ᱵᱟᱱᱟᱨ ᱜᱮ ᱵᱷᱟᱨᱚᱛᱤᱭᱚ ᱠᱨᱤᱠᱮᱴ ᱴᱤᱢ ᱨᱮᱱ ᱢᱟᱨᱮ ᱠᱮᱯᱴᱮᱱ ᱠᱤᱱ ᱛᱟᱦᱮᱸ ᱠᱟᱱᱟ, ᱟᱨ ᱟᱡ ᱟᱭᱳ ᱵᱟᱵᱟ, ᱥᱟᱡᱤᱫᱟ ᱥᱩᱞᱛᱟᱱ ᱯᱟᱴᱟᱣᱫᱤ, ᱵᱷᱚᱯᱟᱞ ᱨᱮᱱ ᱵᱮᱜᱚᱢ ᱮ ᱛᱟᱦᱮᱸ ᱠᱟᱱᱟ᱾ 

ᱠᱷᱟᱱ ᱨᱮᱱ ᱢᱟᱨᱟᱝ ᱵᱚᱭᱦᱟ ᱥᱮᱯᱷ ᱟᱞᱤ ᱠᱷᱟᱱ ᱫᱚ ᱢᱤᱫ ᱵᱚᱞᱤᱣᱩᱰ ᱮᱠᱴᱚᱨ ᱠᱟᱱᱟᱭ ᱟᱨ ᱟᱡ ᱢᱟᱨᱟᱝ ᱵᱚᱭᱦᱟ, ᱥᱟᱵᱟ ᱟᱞᱤ ᱠᱷᱟᱱ ᱫᱚ ᱢᱤᱫ ᱡᱩᱣᱮᱞᱟᱨᱤ ᱰᱤᱡᱟᱭᱤᱱᱟᱨ ᱟᱨ ᱟᱣᱠᱟᱯᱷ-ᱮ-ᱥᱟᱦᱤ ᱨᱮᱱ ᱢᱩᱛᱟᱣᱟᱞᱞᱤ ᱠᱟᱱᱟᱭ᱾ ᱵᱷᱚᱯᱟᱞ ᱨᱮᱱ ᱴᱟᱭᱤᱴᱩᱞᱟᱨ ᱵᱮᱜᱚᱢ, ᱥᱟᱞᱮᱦᱟ ᱥᱩᱞᱛᱟᱱ, ᱟᱡ ᱟᱱᱴᱤ ᱠᱟᱱᱟᱭ, ᱟᱨ ᱩᱱᱤ ᱦᱚᱛᱮᱛᱮ, ᱩᱱᱤ ᱫᱚ ᱠᱨᱤᱠᱮᱴᱟᱨ ᱥᱟᱫ ᱵᱤᱱ ᱡᱩᱝ ᱨᱮᱱ ᱯᱩᱭᱞᱩ ᱠᱟᱹᱡᱤᱱ ᱠᱟᱱᱟᱭ᱾ ᱯᱟᱠᱤᱥᱛᱟᱱ ᱨᱮᱱ ᱢᱟᱨᱟᱝ ᱡᱮᱱᱮᱨᱟᱞ, ᱥᱮᱨ ᱟᱞᱤ ᱠᱷᱟᱱ ᱯᱟᱴᱟᱣᱫᱤ, ᱟᱡ ᱢᱟᱨᱟᱝ ᱜᱨᱮᱴ-ᱟᱱᱠᱚᱞ ᱠᱟᱱᱟᱭ, ᱟᱨ ᱰᱤᱯᱞᱳᱢᱮᱴ ᱥᱟᱦᱨᱭᱟᱨ ᱠᱷᱟᱱ ᱫᱚ ᱟᱡ ᱟᱱᱠᱚᱞ ᱠᱟᱱᱟᱭ, ᱟᱡ ᱜᱨᱮᱱᱰᱟᱱᱴ ᱟᱵᱤᱫᱟ ᱥᱩᱞᱛᱟᱱ ᱦᱚᱛᱮᱛᱮ᱾ ᱩᱱᱤ ᱫᱚ ᱥᱟᱨᱟ ᱟᱞᱤ ᱠᱷᱟᱱ ᱨᱮᱱ ᱟᱱᱴᱤ ᱟᱨ ᱠᱚᱨᱤᱱᱟ ᱠᱟᱯᱩᱨ ᱨᱮᱱ ᱥᱤᱥᱴᱟᱨ-ᱤᱱ-ᱞᱚ ᱠᱟᱱᱟᱭ᱾

ᱠᱷᱟᱱ ᱫᱚ ᱱᱟᱣᱟ ᱫᱤᱞᱞᱤ ᱨᱮ ᱫᱟ ᱵᱨᱤᱴᱤᱥ ᱥᱠᱩᱞ ᱨᱮ ᱥᱮᱞᱮᱫ ᱞᱮᱱᱟᱭ, ᱚᱠᱥᱯᱷᱳᱨᱰ ᱨᱮᱱᱟᱜ ᱵᱟᱞᱤᱭᱳᱞ ᱠᱚᱞᱮᱡᱽ ᱨᱮ ᱢᱳᱰᱟᱨᱱ ᱦᱤᱥᱴᱨᱤ ᱮ ᱯᱟᱲᱦᱟᱣ ᱞᱮᱫᱟ ᱟᱨ ᱞᱚᱱᱰᱚᱱ ᱥᱠᱩᱞ ᱚᱯᱷ ᱤᱠᱳᱱᱳᱢᱤᱠᱥ ᱮᱱᱰ ᱯᱳᱞᱤᱴᱤᱠᱟᱞ ᱥᱟᱭᱤᱱᱥ ᱠᱷᱚᱱ ᱤᱱᱴᱟᱨᱱᱮᱥᱱᱟᱞ ᱨᱤᱞᱮᱥᱟᱱ ᱨᱮ ᱢᱟᱥᱴᱟᱨ ᱰᱤᱜᱽᱨᱤ ᱦᱟᱛᱟᱣ ᱞᱮᱫᱟ᱾

ᱠᱮᱨᱤᱭᱚᱨ
ᱠᱷᱟᱱ ᱫᱚ ᱵᱚᱞᱤᱣᱩᱰ ᱯᱷᱤᱞᱢ ᱫᱤᱞ ᱢᱟᱸᱜᱮ ᱢᱳᱨ!!! (᱒᱐᱐᱔) ᱥᱟᱞᱟᱜ ᱟᱡᱟᱜ ᱮᱠᱴᱤᱝ ᱮ ᱮᱛᱚᱦᱚᱵ ᱞᱮᱫᱟ᱾ ᱩᱱᱤ ᱫᱚ ᱵᱮᱝᱜᱚᱞᱤ ᱯᱷᱤᱞᱢ ᱚᱱᱛᱟᱨ ᱢᱚᱦᱚᱞ (᱒᱐᱐᱕) ᱨᱮ ᱯᱟᱨᱯᱷᱚᱨᱢ ᱞᱮᱫᱟ, ᱟᱨ ᱨᱟᱝ ᱫᱮ ᱵᱟᱥᱟᱱᱛᱤ (᱒᱐᱐᱖) ᱨᱮ ᱦᱚᱸ ᱦᱟᱹᱴᱤᱧ ᱮ ᱛᱟᱦᱮᱸ ᱠᱟᱱᱟ᱾ ᱯᱷᱤᱞᱢ ᱨᱮ ᱟᱡᱟᱜ ᱯᱟᱨᱯᱷᱚᱨᱢᱮᱱᱥ ᱯᱚᱡᱤᱴᱤᱵᱷ ᱨᱤᱵᱷᱤᱭᱩ ᱮ ᱧᱟᱢ ᱞᱮᱫᱟ ᱟᱨ ᱩᱱᱤ ᱫᱚ ᱵᱮᱥᱴ ᱥᱚᱯᱳᱨᱴᱤᱝ ᱮᱠᱴᱨᱮᱥ ᱞᱟᱹᱜᱤᱫ ᱟᱭᱤᱟᱭᱤᱮᱯᱷᱮ ᱟᱣᱟᱨᱰ ᱟᱨ ᱵᱮᱥᱴ ᱥᱚᱯᱳᱨᱴᱤᱝ ᱮᱠᱴᱨᱮᱥ ᱞᱟᱹᱜᱤᱫ ᱯᱷᱤᱞᱢᱯᱷᱮᱭᱟᱨ ᱟᱣᱟᱨᱰ ᱞᱟᱹᱜᱤᱫ ᱱᱳᱢᱤᱱᱮᱥᱟᱱ ᱮ ᱟᱨᱡᱟᱣ ᱞᱮᱫᱟ᱾ ᱩᱱᱤ ᱫᱚ ᱠᱷᱳᱭᱟ ᱠᱷᱳᱭᱟ ᱪᱟᱱᱫᱽ ᱨᱮ ᱟᱨ ᱒᱐᱐᱙ ᱨᱮᱱᱟᱜ ᱯᱷᱤᱞᱢ ᱙᱙ ᱨᱮ ᱧᱮᱞ ᱞᱮᱱᱟᱭ᱾ ᱟᱡᱟᱜ ᱛᱟᱭᱚᱢ ᱨᱤᱞᱤᱡᱽ ᱫᱚ ᱛᱩᱢ ᱢᱤᱞᱮ ᱛᱟᱦᱮᱸ ᱠᱟᱱᱟ, ᱮᱢᱨᱟᱱ ᱦᱟᱥᱢᱤ ᱥᱟᱞᱟᱜ ᱥᱟᱢᱟᱝ ᱨᱮ᱾ ᱠᱷᱟᱱ ᱫᱚ ᱜᱮᱢ ᱥᱳ ᱜᱳᱫᱨᱮᱡᱽ ᱠᱷᱮᱞᱳ ᱡᱤᱛᱳ ᱡᱤᱭᱳ ᱦᱳᱥᱴ ᱞᱮᱫᱟ᱾ ᱩᱱᱤ ᱫᱚ ᱯᱷᱤᱞᱢ ᱢᱤᱥᱴᱟᱨ ᱡᱳ ᱵᱤ. ᱠᱟᱨᱣᱟᱞᱦᱳ ᱨᱮ ᱦᱚᱸ ᱧᱮᱞ ᱞᱮᱱᱟᱭ᱾ ᱠᱷᱟᱱᱟᱜ ᱰᱮᱵᱽᱭᱩ ᱯᱚᱛᱚᱵ, ᱫᱟ ᱯᱮᱨᱤᱞᱥ ᱚᱯᱷ ᱵᱤᱝ ᱢᱳᱰᱮᱨᱮᱴᱞᱤ ᱯᱷᱮᱢᱚᱥ, ᱡᱟᱦᱟᱸ ᱨᱮ ᱟᱡᱟᱜ ᱡᱤᱭᱚᱱ ᱤᱫᱤ ᱠᱟᱛᱮ ᱠᱩᱢᱩᱰ ᱨᱮᱱᱟᱜ ᱟᱹᱰᱤ ᱜᱟᱱ ᱠᱟᱹᱦᱱᱤ ᱥᱮᱞᱮᱫ ᱢᱮᱱᱟᱜᱼᱟ, ᱒᱐᱑᱗ ᱨᱮ ᱪᱷᱟᱯᱟ ᱦᱩᱭ ᱞᱮᱱᱟ᱾ ᱒᱐᱑᱗ ᱨᱮ, ᱩᱱᱤ ᱫᱚ ᱟᱫᱤᱛᱭᱟ ᱠᱮᱞᱜᱟᱣᱸᱠᱟᱨ ᱦᱚᱛᱮᱛᱮ ᱰᱟᱭᱨᱮᱠᱴ ᱦᱩᱭ ᱟᱠᱟᱱ ᱢᱤᱫ ᱠᱟᱹᱴᱤᱡ ᱯᱷᱤᱞᱢ, ᱥᱟᱣᱩᱱᱰᱯᱨᱩᱯᱷ ᱨᱮ ᱮᱠᱴᱤᱝ ᱞᱮᱫᱟ᱾ ᱱᱚᱣᱟ ᱟᱹᱰᱤ ᱜᱟᱱ ᱯᱷᱤᱞᱢ ᱯᱷᱮᱥᱴᱤᱵᱟᱞ ᱨᱮ ᱥᱠᱨᱤᱱ ᱦᱩᱭ ᱞᱮᱱᱟ ᱟᱨ ᱱᱭᱩᱭᱚᱨᱠ ᱤᱱᱰᱤᱭᱟᱱ ᱯᱷᱤᱞᱢ ᱯᱷᱮᱥᱴᱤᱵᱟᱞ, ᱤᱱᱰᱤᱭᱟᱱ ᱯᱷᱤᱞᱢ ᱯᱷᱮᱥᱴᱤᱵᱟᱞ ᱚᱯᱷ ᱦᱩᱭᱥᱴᱳᱱ, ᱚᱴᱟᱣᱟ ᱤᱱᱰᱤᱭᱟᱱ ᱯᱷᱤᱞᱢ ᱯᱷᱮᱥᱴᱤᱵᱟᱞ ᱟᱣᱟᱨᱰᱥ, ᱡᱟᱦᱟᱸ ᱨᱮ ᱵᱮᱥᱴ ᱥᱳᱨᱴ ᱯᱷᱤᱞᱢ ᱟᱣᱟᱨᱰ ᱮ ᱡᱤᱛᱠᱟᱹᱨ ᱮᱱᱟ; ᱤᱱᱴᱟᱨᱱᱮᱥᱱᱟᱞ ᱰᱳᱠᱭᱩᱢᱮᱱᱴᱨᱤ ᱮᱱᱰ ᱥᱳᱨᱴ ᱯᱷᱤᱞᱢ ᱯᱷᱮᱥᱴᱤᱵᱟᱞ ᱚᱯᱷ ᱠᱮᱨᱟᱞᱟ, ᱡᱟᱦᱟᱸ ᱨᱮ ᱵᱮᱥᱴ ᱥᱳᱨᱴ ᱯᱷᱤᱠᱥᱟᱱ ᱞᱟᱹᱜᱤᱫ ᱟᱣᱟᱨᱰ ᱮ ᱡᱤᱛᱠᱟᱹᱨ ᱮᱱᱟ; ᱟᱨ ᱵᱮᱞᱜᱟᱣᱢ ᱤᱱᱴᱟᱨᱱᱮᱥᱱᱟᱞ ᱥᱳᱨᱴ ᱯᱷᱤᱞᱢ ᱯᱷᱮᱥᱴᱤᱵᱟᱞ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ